Source: https://www.pravovpraxi.sk/ako-podat-navrh-na-exekuciu-postup/
Timestamp: 2020-01-24 16:56:40+00:00

Document:
Ako podať návrh na exekúciu - postup 2020 | AK JUDr. Martin Bajužík
14. augusta 2017 Exekučné právo, Občianské právoadmin
Návrh na exekúciu sa po novom podáva s účinnosťou od 01.04.2017 elektronicky Okresnému súdu Banská Bystrica.
V prípade, ak disponujete právoplatným a vykonateľným exekučným titulom a váš dlžník aj napriek tomu neuhradil dlh, máte možnosť podať návrh na exekúciu. Poďme sa spoločne pozrieť ako podať exekučný návrh roku 2018.
1.1 Formálne a obsahové náležitosti návrhu
2 Príslušný exekučný súd
3 Poplatok za exekučné konanie
4 Začatie exekučného konania a posúdenie návrhu
5 Pridelenie exekútora
Exekúciu možno vykonať na návrh toho, kto je oprávnený požadovať splnenie nároku z exekučného titulu preto, že dlžník ako povinný dobrovoľne nesplnil to, čo mu exekučný titul ukladá.
Návrh na vykonanie exekúcie musí veriteľ podať po novom elektronickými prostriedkami do elektronickej schránky súdu. Z uvedeného vyplýva, že návrh teda už nie je možné podať v listinnej podobe ako predtým, ale sa podáva na elektronickom formulári.
Formulár: Formulár na podanie návrhu na vykonanie exekúcie nájdete tu.
Formálne a obsahové náležitosti návrhu
Elektronický návrh na exekúciu musí v zmysle zákona obsahovať nasledovné náležitosti:
označenie oprávneného a povinného; ak je účastníkom konania (fyzická osoba, označuje sa menom, priezviskom, adresou trvalého pobytu alebo pobytu a dátumom narodenia alebo iným identifikačným údajom a právnická osoba, označuje sa názvom alebo obchodným menom, sídlom a identifikačným číslom organizácie alebo iným identifikačným údajom; ak ide o zahraničnú právnickú osobu, tieto údaje sa musia osvedčiť pripojeným výpisom z registra alebo výpisom z inej evidencie, do ktorej je zahraničná osoba zapísaná),
označenie zástupcu oprávneného (ak návrh podáva viacero oprávnených, označenie spoločného zástupcu oprávnených),
Čítaj aj: Ako na vymáhanie pohľadávok
K návrhu na vykonanie exekúcie sa musia pripojiť nasledovné listiny:
spotrebiteľská zmluva a všetky ďalšie zmluvné dokumenty súvisiace so spotrebiteľskou zmluvou vrátane dokumentov, na ktoré spotrebiteľská zmluva odkazuje, ak ide exekúciu na podklade exekučného titulu priznávajúceho nárok zo spotrebiteľskej zmluvy; to neplatí, ak je exekučným titulom platobný rozkaz vydaný v upomínacom konaní,
plnomocenstvo, z ktorého vyplýva oprávnenie tretej osoby podať návrh a zastupovať oprávneného v exekučnom konaní.
Návrh na exekúciu musí byť autorizovaný v zmysle ustanovenia § 23 zákona č. 305/2013 Z. z. o elektronickej podobe výkonu pôsobnosti orgánov verejnej moci v znení neskorších predpisov. Zároveň všetky prílohy vrátane exekučného titulu musia byť konvertované zaručenou konverziou z pôvodného dokumentu do elektronickej podoby. Pokiaľ je prílohou verejná listina, ktorá je už autorizovaná (napr. aj platobný rozkaz vydaný v upomínacom konaní), konverzia už nie je potrebná.
podávanie návrhov na vykonanie exekúcie,
zastupovanie oprávneného v exekučnom konaní,
Objednajte si ich tu – založenie s.r.o. od 270,- EUR
Ak elektronický návrh na exekúciu obsahuje chyby v písaní alebo iné zrejmé nesprávnosti, v dôsledku ktorých je návrh nejasný alebo neúplný, súd vyzve toho, kto návrh na vykonanie exekúcie podal, aby v lehote nie kratšej ako päť pracovných dní od doručenia výzvy chyby v písaní alebo iné zrejmé nesprávnosti odstránil. Súd ho zároveň poučí o tom, že inak návrh na vykonanie exekúcie odmietne.
Chyby v písaní alebo iné zrejmé nesprávnosti sa musia odstrániť prostredníctvom na to určeného elektronického formulára, inak sa na opravu neprihliada. Formulár nájdete tu.
Príslušný exekučný súd
Na exekučné konanie je kauzálne príslušný Okresný súd Banská Bystrica. Z uvedeného vyplýva, že uvedený súd je jediný príslušný súd na vykonanie exekúcie.
Čítaj aj: Často kladené otázky ohľadom novely Exekučného poriadku
Poplatok za exekučné konanie
Súdny poplatok za exekučné konanie ostal nezmenený a platí sa ako doteraz vo výške 16,50 EUR. Vyrubí ho súd až po podaní návrhu na vykonanie exekúcie.
Začatie exekučného konania a posúdenie návrhu
Exekučné konanie sa začína dňom, v ktorom bol návrh na exekúciu doručený Okresnému súdu Banská Bystrica.
Súd preskúma návrh na vykonanie exekúcie a jeho prílohy. Súd návrh na vykonanie exekúcie zamietne, ak napr. zistí rozpor návrhu alebo exekučného titulu s týmto zákonom alebo sú tu dôvody, pre ktoré by exekúcia musela byť zastavená alebo oprávnený alebo povinný nie sú právnymi nástupcami osoby uvedenej v exekučnom titule.
Ak nie sú dôvody na zamietnutie návrhu, súd do 15 dní od doručenia návrhu vydá poverenie na vykonanie exekúcie a upovedomí o tom veriteľa ako oprávneného.
Pridelenie exekútora
Exekúciu vykoná exekútor, ktorého na vykonanie exekúcie poverí súd.
Súd prideľuje veci vydaním poverenia na vykonanie exekúcie rovnomerne jednotlivým exekútorom náhodným výberom pomocou technických prostriedkov a programových prostriedkov schválených ministerstvom tak, aby bola vylúčená možnosť ovplyvňovania pridelenia vecí. Náhodným výberom sa veci neprideľujú exekútorovi, ktorému bol prerušený výkon funkcie exekútora, ktorému bol pozastavený výkon funkcie exekútora, ktorému výkon funkcie zanikol alebo ktorému bol ustanovený zástupca.
V zásade sa vec prideľuje exekútorovi vymenovanému v územnom obvode krajského súdu, kde má povinný evidovaný trvalý pobyt resp. sídlo.
Návrh na exekúciu sa po novom už nedá podať v listinej podobe, ale len elektronickými prostriedkami do elektronickej schránky Okresného súdu Banská Bystrica ako jedinému príslušnému exekučnému súdu.
Taktiež netreba zabudnúť na to, že návrh musí byť autorizovaný zaručeným elektronickým podpisom a prílohy k nemu musia byť konvertované prostredníctvom zaručenej konverzie.
Ak sa aj po prečítaní tohto článku zamýšľate nad tým ako podať návrh na exekúciu, odporúčame sa vám obrátiť na skúseného advokáta, ktorý pre vás vies zabezpečiť podanie návrhu na vykonanie exekúcie a v prípade potreby vás v samotnom exekučnom konaní aj zastupovať.

References: súd

 § 23
 súd 
 Súd 
 súd

 súd 
 súd 
 súd 
 súd 

Súd 
 Súd 
 súd 

Súd